eGA EGOV4UKRAINE projekt viis lõpule infosüsteemi Vulyk testimise ja tänas oma kõige aktiivsemaid testijaid 11. – 12. aprillil 2019 Odessas peetud seminaril väärtusliku panuse ja nutikate ideede eest.
#000000
EGOV4UKRAINE meeskonna juhi Mari Pedaku sõnul andis testimine kõigile osalejatele väärtuslikke kogemusi ja kasulikku infot edaspidiseks. „Oleme väga tänulikud Vulyki kasutajatele testimise ja lõppseminari käigus tehtud ettepanekute eest. Panustame infosüsteemi edasisse arendamisse ja selle sidumisele andmevahetuslahenduse Trembita abil riigi registrite ja andmebaasidega. Nõnda loodame vähendada teenuskeskuste paberitööd ja tõsta teenuse osutamise kiirust ja korrektsust kümme korda,” ütles Mari Pedak.
#000002
2020. aasta lõpuks võetakse Vulyk infosüsteem kasutusele kuni 600 omavalitsuse teenuskeskuses üle Ukraina.
#000004
EGOV4UKRAINE projekt („E-valitsemise detsentraliseerimise toetamine Ukrainas”) on osa Ukraina haldusreformi toetusprogrammist U-LEAD koos Euroopaga, mis kestab 2016. aastast kuni 2020. aastani. Seda rahastavad EL ja liikmesriigid Taani, Eesti, Saksamaa, Poola ja Rootsi. EGOV4UKRAINE parandab avalike teenuste osutamist Ukraina kohalikes omavalitsustes, arendades ja käivitades ametkondade vahelise andmevahetussüsteemi Trembita ja infosüsteemi Vulyk. Projekti lõpuks saavad Ukraina omavalitsused pakkuda teenuskeskustes ja ka online’is sadu avalikke teenuseid.
#000005